CELEX: 62008TN0552
Language: mt
Date: 2008-12-17 00:00:00
Title: Kawża T-552/08: Rikors ippreżentat fis- 17 ta' Diċembru 2008 — Il-Kummissjoni tal-Komunitajiet Ewropej vs Domótica

7.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 55/33
            
         Rikors ippreżentat fis-17 ta' Diċembru 2008 — Il-Kummissjoni tal-Komunitajiet Ewropej vs Domótica
   (Kawża T-552/08)
   (2009/C 55/61)
   Lingwa tal-kawża: Il-Portugiż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: A.M. Rochaud-Joët u S. Petrova, aġenti, assistiti minn G. Anastácio u A. R. Andrade, avukati)
   
      Konvenuta: Domótica, Estudo e Projecto de Edificios Inteligents, Lda (Liżbona, il-Portugall)
   Talbiet tar-rikorrent
   
               —
            
            
               tikkundanna lill-konvenuta tħallas lir-rikorrenti s-somma ta' EUR 124 319,22 bħala rimbors ta' ħlas bil-quddiem li sar mir-rikorrenti għall-eżekuzzjoni tal-kuntratt Nru BU/466/94 PO/ES, konkluż fil-kuntest tal-programm Thermie u li ġie xolt minħabba nuqqas ta' eżekuzzjoni kuntrattwali min-naħa tal-konvenuta u ta' partijiet kontraenti oħra, flimkien mal-ammont ta' EUR 48 180,00 f'interessi moratorji dovuti sat-30 ta' Settembru 2008 u interessi li għad ikunu dovuti sakemm isir ħlas komplet u effettiv.
            
         
               —
            
            
               tikkundanna lill-konvenuta għall-ispejjeż.
            
         Motivi u argumenti prinċipali
   Fis-17 ta' Jannar 1995, il-Kummissjoni tal-Komunitajiet Ewropej ikkonkludiet il-kuntratt Thermie Nru BU/466/94 PO/ES mal-konvenuta, ma' Hospitais da Universidade de Coimbra (l-isptarijiet universitarji ta' Coimbra) u mal-kumpannija Técnicas Reunidas, S.A., skont ir-Regolament (KEE) Nru 2008/90 (1).
   Il-konvenuta ntagħżlet bħala l-koordinatriċi tal-proġett u inkarigat ruħha li tibgħat lill-Kummissjoni d-dokumenti neċessarji, u li tkun il-konnessjoni bejn il-partijiet kontraenti u l-Kummissjoni. Il-partijiet kontraenti kienu responsabbli in solidum.
   Fl-10 ta' Frar 1995, il-Kummissjoni, skont kif kien stabbilit, ħallset l-ammont ta' 30 % bil-quddiem, jiġifieri EUR 176 693.
   Fl-24 ta' Mejju 2000, il-Kummissjoni temmet il-kuntratt, għal ġusta kawża (wara intimazzjoni), billi invokat is-segwenti nuqqasijiet:
   
               —
            
            
               dewmien fl-eżekuzzjoni li ma ġiex innotifikat lill-Kummissjoni fi żmien xieraq;
            
         
               —
            
            
               nuqqas ta' kapaċità ta' Domótica li tagħti bidu għall-eżekuzzjoni tal-proġett (li ġie rrikonoxxut minn din tal-aħħar);
            
         
               —
            
            
               il-fatt li r-rapporti finanzjarji u tekniċi ma ntbagħtux lill-Kummissjoni fi żmien xieraq u skont il-modalitajiet korretti;
            
         
               —
            
            
               il-fatt li x-xogħlijiet ta' eżekuzzjoni ma ntemmux fit-terminu stabbilit oriġinarjament, u lanqas sal-iskadenza tal-proroga mogħtija sussegwentement (31 ta' Awwissu 2000).
            
         Fid-dawl ta' dan l-aġir illegali tal-partijiet kontraenti, l-obbligi kuntrattwali li kellhom ma ġewx osservati.
   Il-kuntratt kien jipprovdi l-possibbiltà, għall-Kummissjoni, li titlob ir-rimbors totali jew parzjali tal-għajnuna finanzjarja, flimkien mal-interessi fil-każ ta' nuqqas ta' eżekuzzjoni min-naħa tal-partijiet kontraenti.
   Il-Kummissjoni għandha dritt għal rimbors ta' EUR 172 499,22, ekwivalenti għall-ammont imħallas bil-quddiem, flimkien mal-interessi dovuti, b'effett mill-10 ta' Frar 1995, wara t-tnaqqis tal-ispejjeż ta' eżekuzzjoni parzjali sostnuti mill-konvenuta, kif mitlub mill-Kummissjoni, ammont li għad jiżdied bl-interessi li għad ikunu dovuti.
   
      (1)  Regolament tal-Kunsill (KEE) Nru 2008/90, tad-29 ta' Ġunju 1990, dwar il-promozzjoni tat-teknoloġija tal-enerġija fl-Ewropa (programm Thermie) (ĠU L 185, p. 1).